

Selvitys sukututkimusrekisteristä
Elossa olevien ihmisten henkilötietojen käsittely sukututkimuksessa perustuu joko 
a) suostumukseen (Rekisteröidyn suostumus | Tietosuojavaltuutetun toimisto), 
b) oikeutettuun etuun (Rekisterinpitäjän oikeutettu etu | Tietosuojavaltuutetun toimisto) tai
c) siihen että kotitalouspoikkeuksen piirissä tapahtuvaa sukututkimusta eivät koske EU:n yleisen tietosuoja-asetuksen määräykset.
Kotitalouspoikkeus koskee tutkimusta, jonka tiedot pysyvät ehdottomasti vain oman kodin seinien sisäpuolella. Kun käsittelet tällä perusteella henkilötietoja, sitoudut siihen, että et kerro tutkimuksen tietoja kenellekään, etkä siirrä niitä eteenpäin palveluihin tai toisille henkilöille. Mikäli haluat siirtää kotitalouspoikkeuksen alaista henkilötietoa vaikkapa keskusteluun lähisukulaisesi kanssa, toimit niin kuin tietosuoja-asetus määrää ja annat rekisteröidylle mahdollisuuden kieltää tietojensa käsittelyn ennen kuin viet tietoa eteenpäin. Rekisteröidyn informointi | Tietosuojavaltuutetun toimisto
Varmistuakseen yksityishenkilöiden ja henkilötietojen suojasta Suomen evankelis-luterilainen kirkko edellyttää tämän selvitys sukututkimusrekisteristä -asiakirjan täyttämistä myös kotitalouspoikkeuksen varassa toimivilta sukututkijoilta silloin, kun tutkimukseen pyydetään elossa olevien henkilöiden tietoja (laki väestötietojärjestelmästä ja Digi- ja väestötietoviraston varmennepalveluista (661/2009) 28 § 2 mom). Alaikäisten osalta tietojen luovutukselle on oltava myös huoltajien kirjallinen suostumus. Ilman suostumusta sukututkimukseen ei kirjata tietoja alaikäisistä henkilöistä. 
Erityisiä henkilötietoryhmiä ovat mm. henkilön uskonnolliseen vakaumukseen liittyvät tiedot. Niiden käsittely on tietosuoja-asetuksen mukaan lähtökohtaisesti kiellettyä. Tietosuoja-asetuksen lisäksi laki väestötietojärjestelmästä ja Digi- ja väestötietoviraston varmennepalveluista (661/2009) 42 § rajoittaa uskonnollisen yhdyskunnan jäsenyystiedon luovuttamista, siten elossa olevista henkilöistä ei luovuteta tietoja heidän seurakuntajäsenyydestään sukututkimusta varten.

Selvitettyäsi sukututkimuksesi tietojenkäsittelyn perusteet, vastaa seuraaviin kysymyksiin.
1. Rekisterinpitäjän yhteystiedot (sukututkija ja sukututkimuksen säilyttäjä)
[bookmark: _Hlk94086282]Nimi, osoite, puhelinnumero, sähköpostiosoite, mahdollinen verkkosivuosoite

2. Miksi henkilötietoja käsitellään eli mikä on käsittelyn käyttötarkoitus?

3. Kuvaus siitä, mitä sukua tai sukuja tutkitaan

4. Mitä henkilötietoja sukututkimusrekisteriin tallennetaan?

5. [bookmark: _Hlk94086837]Mistä lähteistä henkilötiedot kerätään?

6. Miten käsitellään elossa olevien henkilöiden tietoja? Miten sukututkimustiedot tallennetaan ja miten niiden tietoturvasta huolehditaan? (Kuvattava lyhyesti, minkälaisia teknisiä tai muita suojatoimia käytetään sen varmistamiseksi, että tietoja käsitellään asianmukaisesti.)

7. Miten täytät ilmoitusvelvollisuuden elossa olevien henkilöiden osalta, jos haluat tehdä tutkimustiedosta miltään osin julkista?

8. Miten toteutetaan elossa olevien henkilöiden oikeus tietojensa korjaamiseen, oikeus vastustaa tietojensa käsittelyä ja oikeus vaatia tietojensa poistamista silloin kun tutkimus ei enää ole kotitalouspoikkeuksen piirissä tapahtuvaa tutkimusta?

9. Kuinka pitkään tutkimuksen aineistoa säilytetään sen valmistumisen jälkeen ja kuinka huolehditaan henkilöiden ja heidän tietojensa suojasta myös yllättävissä tilanteissa, esimerkiksi rekisterinpitäjän estyessä hoitamasta tietoja?

10. Minne tietoja luovutetaan? (Kuvattava lyhyesti tahot tai tarkoitukset, joihin tietoja on mahdollisesti tarkoitus luovuttaa sukututkimusrekisteristä.)



Sitoudun toimimaan Euroopan unionin yleisen tietosuoja-asetuksen (EU 679/2016) mukaisesti ja ymmärrän, että kotitalouspoikkeuksen varassa toimiessani en voi jakaa, siirtää tai julkaista elossa olevien henkilöiden tietoja missään muodossa toiselle henkilölle tai palvelulle. Mikäli haluaisin tehdä tietoa julkiseksi, olen yhteydessä elossa oleviin henkilöihin ennen tietojen julkistamista ja annan heille mahdollisuuden kieltää tietojensa käyttö tutkimuksessani.

Paikka ja aika:

Allekirjoitus ja 
nimenselvennys: 


Euroopan unionin yleisen tietosuoja-asetuksen (EU 679/2016) mukaan rekisterinpitäjän on pystyttävä osoittamaan, että se noudattaa tietosuoja-asetuksen asettamia periaatteita ja säännöksiä. Tästä syystä sukututkijan tulee toimittaa sukututkimusrekisteriä koskeva selvitys tai muu vastaava asiakirja, joka osoittaa tietosuoja-asetuksen vaatimusten mukaisen toiminnan ja siten samalla tietojen luovuttamisen edellytysten olemassaolon. Rekisterinpitäjällä on velvollisuus dokumentoida henkilötietojen käsittelyä ja informoida sukututkimuksen tilaajaa henkilötietojen käsittelystä. Kun kyse on tietosuoja-asetuksen soveltamisalaan kuuluvasta sukututkimuksesta, sukututkijalla on osoitusvelvollisuus sen suhteen, että hän toiminnassaan noudattaa asetuksen säännöksiä.

